Vecate mõis

Vecate mõis (saksa keeles Alt-Ottenhof, läti keeles Vecates muiža) oli rüütlimõis Liivimaal Volmari kreisis Väike-Salatsi kihelkonnas. Praegu asub Lätis Valmiera piirkonnas Vecate vallas Vecates.

Ajalugu
Vecate mõis oli algselt riigimõis. Enne aastat 1640 oli mõis Axel Oxenstierna valduses, seejärel andis kuninganna Kristiina selle kindralmajor Wilhelm de la Barre'ile. Aastal 1744 andis Katariina II mõisa major Matvejevile, see müüs aga valduse Patkulitele. Edasi kuulus mõis aastast 1755 kuni võõrandamiseni 1920. aastal Sieverside suguvõsale.Materialien zu einer Geschichte der Landgüter Livlands,  Heinrich von Hagemeister; lk. 137

Mõisa suurus
Bienenstammi andmetel oli mõisa suurus 1816. aastal 6 ja 1/2 adramaad, sellele allus 356 mees- ning 383 naishinge (osa neist olid Matīši kihelkonna hingekirjas).Bienestamm, H. von. Geographischer Abriss der drei deutschen Ostsee-Provinzen Russlands, oder der Gouvernemens Ehst-, Liv- und Kurland. Riga: Deubner, 1826, lk 244. Aastal 1757 oli adramaid 11 ja 1/4, aastal 1734 aga 8 ja 5/8. Aastal 1688 oli mõisa suurus koos Jaunate mõisaga 19 ja 1/2 adramaad.Materialien zu einer Geschichte der Landgüter Livlands,  Heinrich von Hagemeister; lk. 134 Aastal 1832 oli mõisal adramaid 12 ja 4/5, aastal 1881 aga 6 ja 30/80, lisaks veel 16 ja 60/80 adramaad mõisale kuuluvate talude koosseisus.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 213.

Karjamõisad
Mõisa koosseisu kuulus samas kihelkonnas kaks karjamõisa: Jēkabi (Jacobshof) (nimetatud 1816. aastal) ja Kārļi (Karlsberg). Kaks aastal 1816 mainitud karjamõisa jäid Matīši kihelkonda: Karlshof ja Kahrkle.

Mõisaansambel
Mõisa puidust härrastemajas tegutses aastani 1960 klubi. Tänapäeval on mõisakompleksist järel vaid peahoone varemed ja park.

Pildid

Vaata ka
Jaunate mõis

Viited

 Välislingid 
Vana Vecate mõis (läti keeles)

Kategooria:Valmiera piirkonna mõisad
Kategooria:Vidzeme
Kategooria:Väike-Salatsi kihelkond
Kategooria:Oxenstiernade mõisad
Kategooria:Sieversite mõisad